**Metodika a podmienky pre zjednodušené formy vykazovania výdavkov v rámci stratégie CLLD**

## Podmienky uplatnenia zjednodušeného vykazovania výdavkov - podopatrenie 19.2

1. S cieľom jednotného prístupu k posudzovaniu oprávnenosti výdavkov sú stanovené špecifické pravidlá (resp. podmienky), ktoré majú zabezpečiť jednotné uplatňovanie pravidiel oprávnenosti pre jednotlivé podopatrenia v rámci stratégie CLLD.
2. **V rámci podopatrení v stratégii CLLD sa budú v zmysle v čl. 67 ods. 1 nariadenia (EÚ)**  **č. 1303/2013 (ďalej len „všeobecné nariadenie“) uplatňovať nasledovné formy zjednodušeného vykazovania výdavkov (ďalej len „ZVV“).**
	1. **štandardná stupnica jednotkových výdavkov (tzv. katalóg cien) v súlade s čl. 67, ods. 1 písm. b),**
	2. **jednorazová platba v súlade s čl. 67, ods.1, písm. c),**
	3. **paušálne financovanie v  súlade s čl. 68, ods.1, písm. b).**

Uplatnenie jednotlivých foriem ZVV v zmysle písm. a) až c) tohto ods. musí byť predložený zo strany žiadateľa v rámci žiadosti o NFP (ďalej len „ŽoNFP“) a to vo forme **NÁVRHU ROZPOČTU PROJEKTU**, odsúhlasený Pôdohospodárskou platobnou agentúrou (ďalej len „PPA“).

**NÁVRH ROZPOČTU** **PROJEKTU** predstavuje detailný a overiteľný rozpočet v ŽoNFP a Prílohe 2B zahŕňajúci niektorú z foriem ZVV alebo ich kombináciu v zmyslepísm. a) až c) tohto odseku. Kombinácia foriem ZVV je možná len v prípade, keď sa každá možnosť vzťahuje na rôzne kategórie výdavkov alebo keď sa použijú na rôzne projekty, ktoré tvoria súčasť operácie alebo za sebou nasledujúce fázy operácie.

**NÁVRH ROZPOČTU** **PROJEKTU predstavuje sumu výdavkov smerujúci k dosiahnutiu výstupov a/alebo výsledkov a/alebo činností a sú merané prostredníctvom merateľných ukazovateľov**.

Schválením **NÁVRHU ROZPOČTU PROJEKTU** zo strany žiadateľa nevzniká budúcemu prijímateľovi automaticky po podpise zmluvy o poskytnutí NFP nárok na uhradenie výdavku. Schválená suma v **NÁVRHU ROZPOČTU** **PROJEKTU** je uhradená až na základe preukázania reálneho dosiahnutia stanoveného výstupu a/alebo výsledku a/alebo činnosti a to v plnom rozsahu.

V prípade, ak žiadateľ/prijímateľ bude vykonávať zmeny v  **NÁVRHU ROZPOČTU** **PROJEKTU**, platí **oznamovacia povinnosť v zmysle kapitoly 6.11.1.1 Príručky pre prijímateľa LEADER. Akceptované budú iba také zmeny, ktoré preukázateľne zvyšujú kvalitu výstupu/ výsledku.** V prípade zaradenia novej položky v rozpočte a/alebo nahradením položky inou položkou sa musí jednať vo vzťahu k funkčným a výkonnostným vlastnostiam pôvodnej položky rozpočtu o ekvivalent alebo vyššiu kvalitu. V rámci oznamovacej povinnosti, ktorú žiadateľ predkladá pri poslednej žiadosti o platbu (ďalej len „ŽoP) (záverečnej) prijímateľ uvedie technickú špecifikáciu, z ktorej musí byť zrejmé, že sa jedná o ekvivalent alebo vyššiu kvalitatívnu úroveň pôvodnej položky rozpočtu. Za ekvivalent sa považuje taký tovar a stavebné práce, ktoré budú spĺňať parametre stanovené v opise položiek návrhu rozpočtu žiadateľa/prijímateľa a prípadne v projektovej dokumentácii (ak relevantné).

Výstupy a/alebo výsledky a/alebo činnosti projektu musia byť dosiahnuté v takej kvalite a množstve v akej boli deklarované v ŽoNFP a zmluve o poskytnutí NFP t.j. nedôjde k podstatnej zmene povahy projektu, ktorá ovplyvní ciele alebo podmienky realizácie projektu. **V prípade nedosiahnutia/nesplnenia stanoveného výstupu a/alebo výsledku a/alebo činnosti bude udelená korekcia 100% celkového rozpočtu projektu.**

1. Okrem postupov uvedených v tejto prílohe je žiadateľ/prijímateľ povinný dodržiavať podmienky, postupy a pravidlá uvedené v Príručke pre prijímateľa nenávratného finančného príspevku z Programu rozvoja vidieka SR 2014 – 2022 pre opatrenie 19. Podpora na miestny rozvoj v rámci iniciatívy LEADER (ďalej len „príručka pre prijímateľa LEADER“) a dokumentoch, z ktorých pre žiadateľa/prijímateľa vyplývajú práva a povinnosti v súvislosti s uplatnením zjednodušeného vykazovania výdavkov.
2. Pri uplatnení ZVV nie je PPA povinná vykonávať kontrolu verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)/obstarávania v zmysle Usmernenia č.8 k obstarávaniu tovarov, stavebných prác a služieb financovaných z PRV SR 2014 - 2020 (teda kontrolu celého procesu verejného obstarávania/obstarávania počnúc zverejnením výzvy až po uzavretie rámcovej zmluvy). PPA vykoná kontrolu v zmysle ods. 5, kapitoly 7.3.1. Príručky pre prijímateľa LEADER.
3. **Pri preukazovaní spôsobu stanovenia návrhu rozpočtu sa prijímateľ riadi Usmernením č. 8 Pôdohospodárskej platobnej agentúry k obstarávaniu tovarov, stavebných prác a služieb financovaných z PRV SR 2014 – 2022 v aktuálnom znení pre časť týkajúcu sa spôsobu určenia predpokladanej hodnoty zákazky. Nepredkladanie procesu výberu dodávateľa na PPA nemá vplyv na povinnosť prijímateľa dodržiavať hospodárnosť, efektívnosť, účinnosť a účelnosť poskytnutého NFP. V prípade aplikácia zjednodušeného vykazovania výdavkov nie je prijímateľ povinný postupovať v zmysle Usmernenia č. 8 pri procese výberu dodávateľa.**
4. **Maximálna výška NFP na 1 projekt v rámci PRV (okrem aktivít zameraných na chod MAS a animácie) je 100 000 EUR. Suma 100 000 EUR sa považuje za maximálnu výšku akejkoľvek verejnej podpory, ktorá sa má vyplatiť prijímateľovi, t.j. žiadateľ v ŽoNFP musí deklarovať, či na projekt dostáva, alebo plánuje žiadať aj iné verejné podpory (spolufinancovanie žiadateľa v zmysle stanovenej intenzity pomoci sa pri stanovení verejnej podpory vyplatenej prijímateľovi neberie do úvahy**)**. Nie je umožnené umelé rozdeľovanie jednotlivých projektov na etapy, t. z. každý samostatný projekt musí byť po ukončení realizácie funkčný, životaschopný a pod.**
5. **Aplikáciou zjednodušeného vykazovania výdavkov:**

|  |
| --- |
| * **PPA u podopatrení v rámci stratégie CLLD nevykonáva kontrolu verejného obstarávania, avšak uvedeným nie sú dotknuté povinnosti žiadateľa/prijímateľa plne dodržiavať všetky uplatniteľné právne predpisy Únie a vnútroštátne právne predpisy, ako je zverejňovanie, zákon o verejnom obstarávaní v platnom znení, účtovná evidencia výdavkoch, zákon o rozpočtových pravidlách a pod. (uvedené znamená, že nie sú vylúčené kontroly akou je napr. kontrola procesu VO relevantnými kontrolnými orgánmi),**
* **žiadateľ/prijímateľ, ktorý je verejným obstarávateľom podľa §7 ZVO alebo obstarávateľom (§ 9ZVO) je povinný postupovať v zmysle ustanovení tohto zákona,**
* **žiadateľ/prijímateľ v rámci podopatrenia 19.4, ktorý aplikuje paušálnu sadzbu 22% je povinný pri obstarávaní tovarov, stavebných prác a služieb postupovať v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2022.**
 |

* 1. ***Štandardná stupnica jednotkových výdavkov***
1. Štandardná stupnica jednotkových výdavkov, resp. **katalóg cien** pre príslušné podopatrenia v rámci stratégie CLLD je zverejnený na webovom sídle PPA [www.apa.sk](http://www.apa.sk).
2. V katalógu cien sú uvedené oprávnené výdavky pre jednotlivé podopatrenia v rámci stratégie CLLD, na ktoré sú stanovené sadzby prejednotlivé vybrané položky oprávnených výdavkov t.j. výška jednotlivých oprávnených výdavkov je presne a jednoznačne stanovená. Výdavok bude uznaný ako oprávnený, ak bude v súlade s popisom pre danú položku v katalógu cien. Žiadateľ do formuláru ŽoNFP a Prílohy 6B uvedie výšku oprávnených výdavkov pre výpočet výšky oprávnených výdavkov pre jednotlivé položky oprávnených výdavkov ako je uvedené v katalógu cien.
3. Metodika ustanovenia výšky oprávnených výdavkov je uvedená v kapitole 2 tejto prílohy. V rámci katalógu cienv prípade podopatrenia 4.1 je možné uplatniť sadzby aj pre položky vybavenia stavieb živočíšnej výroby samostatne bez stavebných investícií.
4. Žiadateľ v rámci podopatrenia 4.1 stanovuje výšku oprávnených výdavkov prostredníctvom katalógu cien(tzv. sadzbou oprávnených výdavkov) a predkladá spolu s formulárom ŽoNFP vygenerovaný súbor z aplikácie – **KALKULAČKA** vo formáte pdf. na tieto výdavky. KALKULAČKA je zverejnená na webovom sídle PPA <https://www.apa.sk/katalog-cien-polnohospodarskej-techniky>. Ostatné položky oprávnených výdavkov, ktoré **nie sú uvedené** v katalógu cien(alebo to sú len časti investícií uvedených v katalógu cien, na ktoré nie sú uvedené jednotlivé sadzby) sú oprávnené, **pričom žiadateľ aplikuje formu ZVV - jednorázovu platbu (návrh rozpočtu) v zmysle kapitoly 1.2 tejto prílohy.**
5. Žiadateľ v rámci podopatrenia 8.3 a podopatrenia 8.5 pre vybrané nákladové položky (s výnimkou prípadov v zmysle čl. 67 ods. 4 všeobecného nariadenia) stanovuje výšku oprávnených výdavkov prostredníctvom katalógu cien, ktorý je zverejnený na webovom sídle PPA <https://www.apa.sk/standardna-stupnica-jednotkovych-nakladov>. Ostatné položky oprávnených výdavkov, ktoré **nie sú uvedené** v katalógu cien(alebo to sú len časti investícií uvedených v katalógu cien, na ktoré nie sú uvedené jednotlivé sadzby) sú oprávnené, **pričom žiadateľ môže aplikovať formu ZVV - jednorazovú platbu (návrh rozpočtu) v zmysle kapitoly 1.2 tejto prílohy (pri stanovení ceny sa uplatňuje zásada primeranosti, účelnosti, efektívnosti a hospodárnosti).**
	1. ***Jednorazová platba (návrh rozpočtu)***
6. Jednorazové platby predstavujú jednu z metód ZVV, kde sa oprávnenosť a hospodárnosť výdavkov posudzuje vopred a to na základe vlastného overovania zo strany PPA a podkladov predložených žiadateľmi, napr. PHZ, cenové ponuky, EKS, katalógy, printscreeny webových stránok vrátane čitateľnej informácie o cenách, odkazy na zmluvy CRZ alebo ukončené zákazky v EKS a pod.
7. Jednorazová platba vo forme návrhu rozpočtu (ŽoNFP a Príloha 2B) zo strany žiadateľa zahŕňa odhadované oprávnené výdavky a typy výdavkov v rámci realizácie projektu. **PPA v prípade, ak výška výdavkov nárokovaných žiadateľom prevyšuje ceny identifikované PPA na základe nej vykonanom overení hospodárnosti v zmysle ods. 9, kapitoly 7.3.2 príručky pre prijímateľa LEADER, určí či tieto výdavky pokladá za nehospodárne, ak áno, tak maximálna výška oprávnených výdavkov je výška oprávnených výdavkov stanovená PPA na základe nej vykonaného overenia hospodárnosti.** Toleranciu cenového rozdielu (výdavok(y) nárokovaný žiadateľom a cena(y) identifikovanej PPA) predstavuje 20%. Tolerancia cenového rozdielu je určená vo vzťahu k výdavkom, ktoré tvoria celok, napr. samostatná zákazka.
8. Posúdením hospodárnosti návrhu rozpočtu zo strany žiadateľa v rámci konania o ŽoNFP nebudú výdavky zo strany PPA už podliehať následnému overeniu, zo strany PPA však bude overovaný samotný výstup a jeho kvalitatívne parametre.
9. **V prípade  podopatrenia 6.4, podopatrenia 4.2, podopatrenia 7.2, podopatrenia 7.4, podopatrenia 7.5, podopatrenia 7.6, ktorých celkové výdavky projektu presahujú sumu 100 000 EUR (bez ohľadu na intenzitu pomoci) nebude uplatňovaná jednorazová platba v rámci zjednodušeného vykazovania výdavkov - žiadateľ/prijímateľ je povinný postupovať v zmysle zákona o verejnom obstarávaní alebo prostredníctvom Usmernenia č.8 Pôdohospodárskej platobnej agentúry k obstarávaniu tovarov, stavebných prác a služieb financovaných z PRV SR 2014 – 2022.**
	1. ***Paušálne financovanie vo výške 40%***
10. Paušálne financovanie nákladov okrem nákladov na zamestnancov (personálne výdavky) **-** paušálna sadzba vo výške 40 % oprávnených priamych nákladov na zamestnancov (netýka sa podopatrení 6.1 a 6.3) sa aplikuje v zmysle čl. 68b nariadenia č. 1303/2013, ktoré umožňuje pokryť zostávajúce oprávnené náklady (okrem nákladov na zamestnancov) paušálnou sadzbou.
11. Paušálna sadzba (percento stanovené v zmluve o poskytnutí NFP) ostáva nemenné, avšak skutočná výška výdavkov na preplatenie sa odvíja od výšky reálnych oprávnených výdavkov (základ pre výpočet paušálnej sadzby sú skutočné oprávnené náklady na zamestnancov – personálne výdavky).
12. Pri uplatňovaní tejto metódy sa musia v ŽoNFP podrobne opísať všetky aktivity a výstupy projektu vrátane tých, ktoré sa majú financovať prostredníctvom paušálnej sadzby. V rámci predkladania výdavkov na kontrolu nie je potrebné, aby prijímateľ dokladoval vynaloženie výdavkov financovaných prostredníctvom paušálnej sadzby (prekladanie účtov, faktúr, atď.), avšak musí dodržiavať povinnosti plynúce z platnej legislatívy SR. Paušálna sadzba platí pre celé obdobie realizácie projektu. Zmena z paušálu na reálne vykazovanie nákladov a naopak nie je povolená (paušál nie je možné v rámci realizácie projektu rozdeliť na samostatné rozpočtové kapitoly).
13. Zároveň je žiadateľ povinný uviesť merateľný výstup projektu pri jednotlivých kategóriách nepriamych výdavkov definovaných v prílohe 15B, ktoré budú následne premietnuté do zmluvy o poskytnutí NFP.

|  |  |
| --- | --- |
| **Podopatrenie** | 6.1 Pomoc na začatie podnikateľskej činnosti pre mladých poľnohospodárov  |
| **Forma zjednodušeného vykazovania výdavkov** | Paušálna platba  |
| **Podmienky uplatnenia zjednodušeného vykazovania výdavkov** | * podmienky definované v Príručke pre prijímateľa LEADER
 |
| **Možnosť kombinácie foriem vykazovania výdavkov** | * možnosť kombinácie foriem zjednodušeného vykazovania výdavkov sa neumožňuje
 |
| **Dokumentácia k žiadosti o platbu** | * v zmysle kapitoly 6.7.3 Príručky pre prijímateľa LEADER
 |
| **Spôsob výkonu kontroly** | správna realizácia  projektu realizácie (podnikateľského plánu) bude predmetom administratívnej kontroly a kontroly na mieste (správnou realizáciou projektu realizácie - podnikateľského plánu sa rozumie zabezpečenie aktivít popísaných v projekte realizácie (podnikateľskom pláne) a súčasne dodržanie, resp. prekročenie hodnoty štandardného výstupu podniku žiadateľa, ktorý preukázal pri podaní ŽoNFP) |
| **Merateľné ukazovatele** | * celkové verejné výdavky (EUR)
* veľkosť farmy/poľnohospodárskeho podniku, podľa obhospodarovanej pôdy (ha)
* plánovaná veľkosť farmy/poľnohospodárskeho podniku, podľa obhospodarovanej pôdy (ha)
 |
| **Korekcia**  | **Typ porušenia povinnosti/oblasť** | **Popis porušenia povinnosti** | **Sankcia vo výške % zo sumy schváleného NFP, ak nie je uvedené inak** |
| Nedodržanie uplatnených bodov zo strany žiadateľa v rámci bodovacích kritérií v rámci príslušnej výzvy na predkladanie ŽoNFP zo strany MAS | Ak si žiadateľ v ŽoNFP uplatnil body a tieto mu boli v rámci hodnotenia ŽoNFP priznané v zmysle bodovacích kritérií, ktorých plnenie je povinný preukazovať po podpise zmluvy o poskytnutí NFP a následne opätovnou kontrolou PPA (napr. pri podaní ŽoP po podpise zmluvy o poskytnutí NFP) zistí, že uplatnené body v ŽoNFP zo strany žiadateľa neboli splnené, PPA pristúpi k zníženiu pôvodného bodového hodnotenia ŽoNFP.  | * v prípade, ak zníženie počtu bodov bude mať vplyv na minimálnu bodovú hranicu schválených ŽoNFP, PPA pristúpi k odstúpeniu od zmluvy o poskytnutí NFP, čo bude spojené s následným vrátením celého poskytnutého NFP
* v prípade, ak zníženie počtu bodov nebude mať vplyv na minimálnu bodovú hranicu schválených ŽoNFP, PPA pristúpi k uloženiu sankcie vo výške 5 % z celkovej schválenej sumy NFP za každé nesplnené bodovacie kritérium.
 |
| Mladý poľnohospodár nemá zodpovedajúce primerané zručnosti a schopnosti | Prijímateľ nesplnil podmienku zodpovedajúcich primeraných zručnosti a schopnosti, a to ani v rámci tolerančnej lehoty max. 24 mesiacov od dátumu účinnosti zmluvy o poskytnutí NFP v zmysle projektu realizácie (podnikateľského plánu), resp. do dátumu predloženia druhej (poslednej) ŽoP, t.j. podľa toho, čo nastane skôr. | * sankcia vo výške 100 % (odstúpenie od zmluvy o poskytnutí NFP)
 |
| Neplnenie povinnosti byť zapísaný v registri partnerov verejného sektora | Prijímateľ si nesplnil povinnosť byť zapísaný v registri podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov počas celej doby platnosti a účinnosti danej zmluvy o poskytnutí NFP, pokiaľ sa na prijímateľa vzťahuje táto povinnosť. | * sankcia vo výške 100 % (odstúpenie od zmluvy o poskytnutí NFP)
 |
| Nezahájenie realizácie projektu realizácie (podnikateľského plánu) včas | Prijímateľ nezahájil realizáciu projektu realizácie (podnikateľského plánu) do 9 mesiacov od dátumu účinnosti zmluvy o poskytnutí NFP, čo bol povinný deklarovať písomným oznámením adresovaným PPA na predpísanom tlačive. | * sankcia vo výške 100 % (odstúpenie od zmluvy o poskytnutí NFP)
 |
| Nepredloženie prvej ŽoP včas. | Prijímateľ nepredložil prvú ŽoP do 6 mesiacov odo dňa účinnosti zmluvy o poskytnutí NFP. | * sankcia vo výške 100 % (odstúpenie od zmluvy o poskytnutí NFP)
 |
| Nepredloženie druhej a zároveň poslednej ŽoP včas. | Prijímateľ nepredložil druhú a zároveň poslednú ŽoP na druhú splátku do 30.06.2025. | * sankcia vo výške 100 % (odstúpenie od zmluvy o poskytnutí NFP)
 |
| Nepreukázanie správnej realizácie projektu realizácie (podnikateľského plánu) pred vyplatením druhej splátky pomoci | Pred vyplatením druhej splátky pomoci prijímateľ nepreukázal správnu realizáciu predloženého projektu realizácie (podnikateľského plánu) formou vypracovania Odpočtu podnikateľského plánu:1. prijímateľ nezabezpečil aktivity popísané v projekte realizácie (podnikateľskom pláne) bez ohľadu na splnenie hodnoty štandardného výstupu
2. prijímateľ zabezpečil aktivity popísané v projekte realizácie (podnikateľskom pláne), ale súčasne nedosiahol plánovanú hodnotu štandardného výstupu, ktorá mala byť rovnaká alebo vyššia ako hodnota štandardného výstupu preukázaná pri podaní ŽoNFP, pričom dosiahnutá hodnota štandardného výstupu je nižšia ako bola pri podaní ŽoNFP[[1]](#footnote-1).
3. prijímateľ zabezpečil aktivity popísané v projekte realizácie (podnikateľskom pláne), ale súčasne nedosiahol plánovanú hodnotu štandardného výstupu, ktorá mala byť rovnaká alebo vyššia ako hodnota štandardného výstupu preukázaná pri podaní ŽoNFP, avšak dodržal, resp. prekročil štandardný výstup preukázaný pri podaní ŽoNFP[[2]](#footnote-2).
 | 1. prijímateľ je povinný vrátiť prvú splátku pomoci. Uplatňuje sa sankcia vo výške 100 % (odstúpenie od zmluvy o poskytnutí NFP)
2. prijímateľ je povinný vrátiť prvú splátku pomoci. Uplatňuje sa sankcia vo výške 100 % (odstúpenie od zmluvy o poskytnutí NFP)
3. bez sankcie
 |
| Porušenie ustanovení týkajúcich sa konfliktu záujmov | Prijímateľ porušil povinnosť dodržiavať ustanovenia, týkajúce sa konfliktu záujmov. | * sankcia vo výške 100 % (odstúpenie od zmluvy o poskytnutí NFP)
 |
| Ostatné sankcie (ak je relevantné) sa uplatňujú v zmysle Katalógu sankcií pre projektové podpory PRV SR 2014-2022 s prílohami A až C v platnom znení. |

1. Napr. ak ŠV pri podaní ŽoNFP bol 40 000€, plánovaný ŠV 60 000€ a dosiahnutý ŠV po zrealizovaní projektu realizácie (podnikateľského plánu) je nižší ako 40 000€. Dosiahnutie vyššieho ŠV ako plánovaného sa považuje za splnenie podmienky, t.j. nepodlieha sankcii. [↑](#footnote-ref-1)
2. Napr. ak ŠV pri podaní ŽoNFP bol 40 000€, plánovaný ŠV 60 000€ a po zrealizovaní projektu realizácie (podnikateľského plánu) je 40 000€ alebo viac. [↑](#footnote-ref-2)